Vilnius, 2024 m. sausio 16 d.

**Panevėžyje duris atvėrė ketvirtoji „Lidl“ parduotuvė**

**Prekybos tinklas „Lidl“ sausio 16 dieną atidarė naują parduotuvę Panevėžyje. Tai – ketvirtoji prekybos tinklo parduotuvė mieste, kuri duris atvėrė vakarinėje miesto dalyje, Klaipėdos g. 109. Tai jau 79-oji „Lidl“ parduotuvė Lietuvoje, kasdien ji pirkėjų lauks nuo 7 iki 22 valandos.**

Parduotuvės atidarymas Panevėžyje sulaukė itin didelio dėmesio ir pirkėjų susidomėjimo. Dar prieš parduotuvės atidarymą jau būriavosi minios panevėžiečių, laukiančių naujosios parduotuvės atidarymo.

Naujoji „Lidl“ parduotuvė bus patogi ne tik panevėžiečiams, bet ir aplinkinių rajonų gyventojams bei keliaujantiems pro šalį. Parduotuvė duris atvėrė vakarinėje miesto dalyje, netoli aplinkkelio. Tai leis parduotuvę lengvai leis pasiekti ir važiuojantiems iš Šiaulių ar Rygos.

Šioje parduotuvėje pirkėjai ras jau pamėgtą asortimentą, kurį sudaro beveik 90 proc. privatūs „Lidl“ prekės ženklai, kurie pasižymi išskirtinai aukšta kokybe ir žema kaina. Pirkėjų taip pat lauks švieži kepyklos gaminiai, kurie kepami kelis kartus per dieną, platus vaisių ir daržovių pasirinkimas bei kitas „Lidl“ asortimentas.

Naujoji parduotuvė yra įprasto ir daugeliui pirkėjų puikiai pažįstamo formato. Parduotuvėje iš viso veikia 11 kasų: 5 įprastinės bei 6 savitarnos, visos – XXL dydžio. Šios kasos puikiai pritaikytos tiek didesniems pirkiniams, tiek greitiems apsipirkimams. Skaičiuojama, kad savitarnos kasose atsiskaityti už prekes galima vidutiniškai per 2 minutes. Šalia parduotuvės taip pat įrengta itin patogi ir erdvi automobilių stovėjimo aikštelė, kuri leis visada rasti vietos automobilio parkavimui ir užtikrins greitą bei patogų apsipirkimą.

Atidarymo renginyje apsilankė ir Panevėžio miesto savivaldybės laikinasis meras Petras Luomanas, kuris džiaugėsi, jog „Lidl“ atidarymas ir investicijos mieste yra labai svarbios.

„Džiaugiamės nauja pradžia – atidaroma jau ketvirtąja „Lidl“ parduotuve Panevėžyje. Ši parduotuvė ne tik papildys mūsų miesto prekybos infrastruktūrą, bet ir sukurs naujas darbo vietas, taps patogia vieta apsipirkti tiek panevėžiečiams, tiek miesto svečiams. Džiaugiuosi, kad „Lidl“ savo augimui renkasi Panevėžį – miestą, kuris kasdien tampa modernesnis, energingesnis ir draugiškesnis tiek verslui, tiek gyventojams“, – sveikindamas atidarymo proga teigė laikinasis Panevėžio miesto meras.

Parduotuvės komandą sudaro maždaug 30 darbuotojų. Konkurencingiausią iš didžiųjų prekybos tinklų atlyginimus mokančio „Lidl“ vidutinis atlyginimas, „Rekvizitai.lt“ 2024 metų lapkričio mėnesio duomenimis, siekė 2238,87 eurus prieš mokesčius.

**Atidarymo proga – ne tik šventė, bet ir kibinas už 1 centą**

Naujos parduotuvės atidarymo proga „Lidl“ surengė ir šventę vietos bendruomenei. Klientai buvo vaišinami karštais gėrimais ir saldumynais, pirmieji pirkėjai dovanų gavo ir specialiai atidarymui pagamintus daugkartinius pirkinių maišelius. Be visų pramogų atidarymo proga jų laukia ir specialūs pasiūlymai tiek maisto, tiek ir ne maisto prekėms, kurie leis apsipirkti už jau įprastą žemą „Lidl“ kainą.

Be viso to, atidarymo proga klientai, naudojantys „Lidl Plus“ mobiliąją lojalumo programėlę, gali pasinaudoti ir specialiu pasiūlymu – įsigyti šviežutėlį „Lidl“ kepyklos kibiną vos už 1 centą. Šiuo pasiūlymu bus galima pasinaudoti iki sausio 19 dienos. Pasiūlymas galioja tik naujojoje „Lidl“ parduotuvėje Panevėžyje.

Dar neturintys programėlės „Lidl Plus“, ją nemokamai gali atsisiųsti iš „App Store“ ir „Google Play“. Atsisiuntus programėlę reikia užsiregistruoti, kad būtų galima naudotis specialiais kuponais ir asmeniniais pasiūlymais.

Naujoji parduotuvė – ketvirtoji „Lidl“ parduotuvė Panevėžyje. Be jos Panevėžyje „Lidl“ parduotuvės yra įsikūrusios Kosmonautų g. 14, J. Basanavičiaus g. 67 ir Smėlynės g. 112A.

Iš viso šiuo metu Lietuvoje veikia 79 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)